Сомониён (шаҳрак)

Сомониён (номҳои пешина: қ. Кӯкташ аз 21.01.1935 то 01.10.1956, шаҳраки ба номи Қарохон Сардоров аз 01.10.1956 то 1970,  шаҳраки Ленин аз 1970 то 1998) — шаҳрак, маркази маъмурии ноҳияи Рӯдакии Ҷумҳурии Тоҷикистон, 17 км ҷанубтар аз шаҳри Душанбе воқеъ аст.

Шаҳраки Сомониёнро роҳҳои мошингард бо шаҳри Душанбе, ноҳияҳои Ёвон, Ваҳдат, Ҳисор мепайванданд. Аҳолиаш 8 800 нафар (1980), тоҷикон, узбакҳо (ва лақайҳо), русҳо ва ғайра.

 Аҳолӣ 
+сол2014201520192020шумора (ҳаз. нафар)22,122,624,625,2

 Иқтисод 
Корхонаҳои комбинатҳои нон, хидмати маишӣ ва матбаъаи ноҳиявӣ. Дар шаҳраки Сомониён идораи хоҷагии об, бонки давлатӣ, 3 боғчаи бачагон, мағозаҳо, ошхонаву чойхонаҳо, 2 беморхона, дармонгоҳ, табобатгоҳи ветеринарӣ (дандонпизишкӣ), дорухона, хонаи маданият, боғи фарҳанг ва истироҳат, 2 кинотеатр, радиоузел, 2 китобхона ва ғайра мавҷуданд.

Шаҳрак инчунин омӯзишгоҳи ҷумҳуриявии фарҳангию маърифатӣ, литсейи касбию техники, мактаб-интернат, мактаби мусиқӣ, 2 мактаби миёна, гимназияҳо ва мактаби миёнаи шабона дорад. Дар шаҳрак ба шарафи барпокунандагони Ҳокимияти Советӣ дар Тоҷикистон ба шаҳидони Ҷанги Бузурги Ватанӣ ёдгориҳо гузоштаанд.

 Эзоҳ 

 Сарчашма 
 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2
 Феҳристи номи маҳалҳои Тоҷикистон — : СИЭМТ, 2013. — 332 с. — ISBN 978-99947-33-54-5


Гурӯҳ:Шаҳракҳои Тоҷикистон
Гурӯҳ:Деҳаҳои ноҳияи Рӯдакӣ
Гурӯҳ:Шаҳраки Сомониён